
Ministrstvo za okolje, podnebje in energijo izdaja na podlagi 123. in 129. člena Zakona o urejanju prostora (Uradni list RS, št. 199/21 – ZureP-3, 18/23 – ZDU-1O, 78/23 – ZUNPEOVE in 95/23 – ZIUOPZP in 23/24) v zadevi ugotavljanja sprejemljivosti vplivov izvedbe plana na okolje za OPPN za obnovo po poplavah na območju dela Letuša (levi in desni breg Gmajna) in širitev naselja Braslovče z Rakovljami za nadomestitveno gradnjo na okolje – obnova po ujmi 2023, pripravljavcu plana, Občini Braslovče, Braslovče 22, 3314 Braslovče, naslednje
MNENJE

1. Vplivi izvedbe plana na okolje, ugotovljeni v postopku celovite presoje vplivov na okolje za OPPN za obnovo po poplavah na območju dela Letuša (levi in desni breg Gmajna) in širitev naselja Braslovče z Rakovljami za nadomestitveno gradnjo na okolje – obnova po ujmi 2023, so sprejemljivi ob upoštevanju omilitvenih ukrepov.
2. V tem postopku ni bilo stroškov.
Obrazložitev

I

Pripravljavec plana, Občina Braslovče (v nadaljevanju stranka), je na Ministrstvo za okolje, podnebje in energijo (v nadaljnjem besedilu ministrstvo) posredoval vlogo, št. 3503-5/2023-220 z dne 6. 6. 2025, prejeto 9. 6. 2025, s katero je zaprosil za izdajo mnenja o sprejemljivosti vplivov izvedbe plana OPPN za obnovo po poplavah na območju dela Letuša (levi in desni breg Gmajna) in širitev naselja Braslovče z Rakovljami za nadomestitveno gradnjo na okolje – obnova po ujmi 2023 (v nadaljnjem besedilu OPPN) na okolje po 123. in 129. členu Zakona o urejanju prostora (Uradni list RS, št. 199/21 – ZureP-3, 18/23 – ZDU-1O, 78/23 – ZUNPEOVE in 95/23 – ZIUOPZP in 23/24; v nadaljnjem besedilu ZUreP-3). 

Na spletnih straneh Občine Braslovče (OPPN za obnovo po poplavah na območju dela Letuša (levi in desni breg Gmajna) in širitev naselja Braslovče z Rakovljami za nadomestitveno gradnjo (ID:4419) - braslovce.si) je bilo dostopno naslednje gradivo: 
· Predlog plana OPPN št. projekta 280-2024, junij 2025, Urbanisti d. o. o.,
· Okoljsko poročilo št. 200124-jh, junij 2025, E-NET OKOLJE d. o. o.,
· Sklep o potrditvi predloga stališč do pripomb javnosti na javno razgrnjen osnutek OPPN in OP št. 3503-5/2023-218, 5. 6. 2025.

Dokumentacija, ki je bila predložena v postopku celovite presoje vplivov na okolje in je bila podlaga za odločanje:
· Vloga Občine Braslovče št. 3503-5/2023-220, 6. 6. 2025,
· Mnenje Ministrstva za kmetijstvo, gozdarstvo in prehrano št. 3504-18/2025/19, 25. 4. 2025,
· Mnenje Ministrstva za kmetijstvo, gozdarstvo in prehrano, št. 3401-14/2023/107, 24. 4. 2025,
· Mnenje Ministrstva za kmetijstvo, gozdarstvo in prehrano št. 350-3/2025/77, 18. 3. 2025 in mnenje Zavoda za ribištvo Slovenije št. 4201-37/2025-2, 17. 3. 2025,
· Mnenje Ministrstva za kulturo št. 35012-28/2025-3340-15, 11. 4. 2025,
· Mnenje Ministrstva za naravne vire in prostor št. 35629-39/2025-2560-11, 14. 4. 2025 in mnenje Zavoda RS za varstvo narave št. 3563-0050/2024-14, 14. 4. 2025, št. 3563-0050/2024-17, 17. 4. 2025,
· Mnenje Ministrstva za zdravje št. 350-19/2025-8, 3. 3. 2025 in mnenje Nacionalnega laboratorija za zdravje, okolje in hrano št. 2940-09/1649-25/NP-5457701-1, 3. 3. 2025,
· Mnenje Ministrstva za naravne vire in prostor, Direkcije RS za vode št. 35024-64/2025-2, 14. 4. 2025,
· Mnenje Ministrstva za okolje, podnebje in energijo št. 350-48/2025-2570-10, 10. 6. 2025. 

II

[bookmark: OLE_LINK1]Zaradi odprave posledic, nastalih v poplavah avgusta 2023, se prostorske ureditve v OPPN načrtujejo v skladu s 131. a členom Zakona o urejanju prostora (Uradni list RS, št. 199/21 – ZureP-3, 18/23 – ZDU-1O, 78/23 – ZUNPEOVE in 95/23 – ZIUOPZP in 23/24, v nadaljevanju ZUreP-3) in v povezavi s 17. členom Zakona o obnovi, razvoju in zagotavljanju finančnih sredstev (Uradni list RS, št. 131/23, 81/24 in 109/24; ZORZFS). V okviru postopka ni bilo treba izvesti presoje sprejemljivosti na varovana območja narave po Zakonu o ohranjanju narave (Uradni list RS, št. 96/04-ZON-UPB2, 61/06 – ZDru-1, 8/10 – ZSKZ-B, 46/14, 21/18 – ZNOrg, 31/18, 82/20, 3/22 – ZDeb, 105/22 – ZZNŠPP in 18/23 – ZDU-1O).

Za predmetni OPPN je bilo izdelano Okoljsko poročilo za občinski podrobni prostorski načrt za obnovo po poplavah na območju dela Letuša (levi in desni breg Gmajna) in širitev naselja Braslovče z Rakovljami za nadomestno gradnjo, februar 2025, april 2025, junij 2025, št. 200124-jh, E-NET OKOLJE d. o. o.. Ministrstvo je v postopku izdalo mnenje, št. 35409-24/2025-2570-29, z dne 28. 4. 2025, da je okoljsko poročilo ustrezno. 

Okoljsko poročilo in osnutek OPPN sta bila javno razgrnjena od 6. 5. 2025 do 4. 6. 2025. V okviru javne razgrnitve gradiva je bila v prostorih Doma kulture Braslovče izvedena tudi javna obravnava, in sicer 22. 5. 2025. Župan Občine Braslovče je sprejel Sklep o potrditvi predloga stališč do pripomb javnosti št. 3503-5/2023-218, 5. 6. 2025.

III

Po določilu 123. člena ZUreP-3 občina, po objavi predloga plana in predloga okoljskega poročila, pozove ministrstvo, pristojno za celovito presojo vplivov na okolje, da v 45 dneh ugotovi, ali so vplivi izvedbe predloga plana na okolje sprejemljivi. Ministrstvo, pristojno za celovito presojo vplivov na okolje, pri tem, kot posvetovanje z organi, ki jih zadevajo okoljski vplivi, upošteva tudi mnenja tistih državnih nosilcev urejanja prostora, ki sodelujejo pri celoviti presoji vplivov na okolje.

Pripravljavec plana je ministrstvu predložil mnenja nosilcev urejanja prostora in organizacij, ki sodelujejo v postopku celovite presoje vplivov na okolje. Mnenja so navedena v I. točki obrazložitve tega mnenja. Vsa ministrstva in organizacije, ki sodelujejo v postopku celovite presoje vplivov na okolje so podali stališče, da so vplivi izvedbe obravnavanega plana OPPN na okolje sprejemljivi.

IV

Po pregledu celotnega gradiva in na podlagi prejetih pozitivnih mnenj nosilcev urejanja prostora je ugotovljeno, da so vplivi izvedbe OPPN na okolje, obravnavani v okoljskem poročilu, nebistveni ob upoštevanju omilitvenih ukrepov. Omilitveni ukrepi iz okoljskega poročila so smiselno upoštevani v dopolnjenemu predlogu OPPN. Iz mnenj nosilcev urejanja prostora k predlogu OPPN sledi, da so vplivi njegove izvedbe na okolje z vidika njihovih pristojnosti sprejemljivi, s čimer se strinja tudi ministrstvo. Skladno z navedenim je ministrstvo ugotovilo, da so vplivi izvedbe OPPN na okolje sprejemljivi. 

Skladno s šestim odstavkom 22. člena Uredbe o okoljskem poročilu in podrobnejšem postopku celovite presoje vplivov izvedbe planov na okolje (Uradni list RS, št. 73/05) morajo biti v sklepu o potrditvi plana navedeni tudi omilitveni ukrepi, s katerimi se odpravljajo pričakovani bistveni ali uničujoči vplivi, merila in pogoji, ki morajo biti izpolnjeni, da se plan lahko izvede ter načini spremljanja izvajanja plana.

Omilitveni ukrepi so vključeni v predlog odloka o OPPN v 4., 5. 6., poglavju II. dela ter v 50. členu odloka. Spremljanje stanja se izvaja v skladu s področnimi predpisi.

	  mag. Tanja Bolte
	generalna direktorica Direktorata za okolje 


Vročiti (elektronsko):
- Občina Braslovče, Braslovče 22, 3314 Braslovče, obcina@braslovce.si 

